
บทคัดย่อ
บทนำ:	ยาวาร์ฟาริน (Warfarin) เป็นยาต้านการแข็งตัวของเลือดที่ต้องเฝ้าระวังเป็นพิเศษ เนื่องจาก มีดัชนีการรักษาที่แคบ โรงพยาบาลสมเด็จพระยุพราชเด่นชัยพบผู้ป่วยที่มีค่า INR นอกช่วงการรักษาสูงถึงร้อยละ 52.93 แม้จะเคยได้รับความรู้มาก่อน แต่ยังมีพฤติกรรมการดูแลตนเองที่ไม่เหมาะสม จึงมีความจำเป็นต้องพัฒนาโปรแกรมที่ส่งเสริมการจัดการความรู้และดูแลตนเองอย่างต่อเนื่อง
วัตถุประสงค์:	เพื่อพัฒนาโปรแกรมการจัดการความรู้ในการดูแลตนเองของผู้ใช้ยาวาร์ฟาริน งานพยาบาลผู้ป่วยนอก เพื่อศึกษาข้อมูลส่วนบุคคลและข้อมูลด้านสุขภาพของผู้ใช้ยาวาร์ฟาริน งานพยาบาลผู้ป่วยนอก นำเสนอประสิทธิผลของโปรแกรมการจัดการความรู้ในการดูแลตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก และเพื่อนำเสนอนโยบายการดูแลผู้ป่วยโรคหัวใจที่ใช้ยาวาร์ฟาริน อำเภอเด่นชัย จังหวัดแพร่
วิธีการศึกษา: 	เป็นการศึกษาแบบ Participatory Action Research : PAR ในผู้ป่วยโรคหัวใจและหลอดเลือดที่ได้รับยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ จำนวน 30 ราย ระหว่างวันที่ 2 เมษายน–30 กันยายน 2568 
ผลการศึกษา:	คะแนนความรู้ในการรับประทานอาหารเพิ่มขึ้นอย่างมีนัยสำคัญ (ก่อน: 11.9±1.57, หลัง: 16.4±1.3, ความแตกต่างของค่าเฉลี่ย=4.5, 95%CI=4.11-4.89), คะแนนพฤติกรรมการรับประทานอาหารเพิ่มขึ้นอย่างมีนัยสำคัญ (ก่อน: 28.9±4.24, หลัง: 38.1±2.88, ความแตกต่างของค่าเฉลี่ย=9.2, 95%CI=8.20-10.06), ระดับค่า INR ปกติเพิ่มจากร้อยละ 46.7 เป็น 76.7 และภาวะเลือดออกผิดปกติลดลงจากร้อยละ 53.3 เป็น 23.3 อย่างมีนัยสำคัญทางสถิติ 
สรุป:	โปรแกรมการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ ช่วยให้ผู้ป่วย     มีความรู้เพิ่มขึ้นและมีพฤติกรรมการรับประทานอาหารที่ดีขึ้น ส่งผลให้ระดับ INR ที่อยู่ในระดับปกติเพิ่มขึ้นและลดภาวะเลือดออกผิดปกติได้
คำสำคัญ: 	การจัดการความรู้ของตนเอง, ยาวาร์ฟาริน, ค่า INR, ภาวะเลือดออกผิดปกติ






1กลุ่มการพยาบาล งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่
[bookmark: _Hlk216076789]Effectiveness of a Self-Knowledge Management Program on Reducing Complications in Patients Receiving Warfarin at Somdet Phra Yupparaj 
Den Chai Hospital, Phrae Province

Matree Sunpakaw B.N.S.1, Suwanna Sukundhamala B.N.S.1
Received: December 8, 2025
Revised: March 9, 2026
Accepted: Marchr 10, 2026

Abstract
Background:	Warfarin, a narrow therapeutic index anticoagulant, requires close monitoring. At Somdej Phra Yupparaj Den Chai Hospital, 52.93% of patients had INR values outside the therapeutic range despite prior education, highlighting the need for a program to improve knowledge management and self-care behaviors.
Objectives:	To develop a knowledge management program for self-care among warfarin users attending the outpatient nursing unit, To study personal and health-related data of patients receiving warfarin in the outpatient nursing unit, To present the effectiveness of the self-knowledge management program in reducing complications among patients receiving warfarin in the outpatient nursing unit and To propose care policies for cardiac patients using warfarin in Denchai District, Phrae Province.
Study design:	This Participatory Action Research (PAR) was conducted among 30 cardiovascular patients receiving warfarin at the outpatient nursing unit of Somdet Phra Yupparaj Den Chai Hospital, Phrae Province. The study was conducted from April 2 to September 30, 2025.
Results:	Knowledge scores regarding dietary intake significantly increased (pre:11.9±1.57, post: 16.4±1.3, mean difference=4.5, 95% CI=4.11–4.89). Dietary behavior scores also significantly improved (pre: 28.9±4.24, post: 38.1±2.88, mean difference=9.2, 95% CI=8.20–10.06). The proportion of patients with normal INR levels increased from 46.7% to 76.7%, was conducted the incidence of abnormal bleeding decreased from 53.3% to 23.3%, both showing statistical significance.
Conclusion:	The self-knowledge management program effectively enhanced patients’ knowledge and improved dietary behavior, resulting in a higher proportion of patients with normal INR levels and a lower incidence of abnormal bleeding among warfarin users at Somdet Phra Yupparaj Den Chai Hospital, Phrae Province.	
Keywords: 	Self-knowledge management, Warfarin, INR, Abnormal bleeding

บทนำ 
โรคหัวใจและหลอดเลือดเป็นสาเหตุการเสียชีวิตอันดับ 1 ของโลก องค์การอนามัยโลกระบุว่าทั่วโลกเสียชีวิตด้วยโรคนี้มากกว่า 20 ล้านคน และร้อยละ 80 สามารถป้องกันได้ ในประเทศไทย ปี 2565 มีการเสียชีวิต 7 หมื่นราย เฉลี่ยชั่วโมงละ 8 คน(1) กระทรวงสาธารณสุขจึงกำหนดให้มีคลินิกวาร์ฟารินในโรงพยาบาล F2 ขึ้นไป(2)
ยาวาร์ฟาริน (Warfarin) เป็นยาต้านการแข็งตัวของเลือดที่สำคัญในการป้องกันและรักษาภาวะลิ่มเลือดอุดตัน โดยเฉพาะในผู้ป่วยโรคหัวใจ ผู้ที่ได้รับการผ่าตัดเปลี่ยนลิ้นหัวใจเทียม และผู้มีประวัติโรคหลอดเลือดสมอง(3) ยานี้มีดัชนีการรักษาแคบ ทำให้การปรับขนาดยาเพื่อให้ค่า INR อยู่ในเป้าหมายทำได้ยาก การใช้ยาสูงหรือต่ำเกินไปอาจทำให้เกิดภาวะเลือดออกหรือลิ่มเลือดอุดตัน(4)
โรงพยาบาลสมเด็จพระยุพราชเดนชัย จังหวัดแพร่ ได้จัดตั้งคลินิกวาร์ฟารินในปี 2565 จากการติดตามข้อมูล ปี 2565-2567 พบผู้ป่วยที่ได้รับยาวาร์ฟาริน 209, 223 และ 238 ราย มีแนวโน้มเพิ่มขึ้น ส่วนใหญ่อายุมากกว่า 60 ปี ร้อยละ 89.4 และพบปัญหาการควบคุมระดับ INR ไม่ได้ตามเป้าหมาย มีผู้ป่วยที่มีค่า INR นอกช่วงการรักษาในปี 2565-2567 ร้อยละ 59.48, 47.17 และ 52.93 ตามลำดับ เกิดภาวะเลือดออกผิดปกติร้อยละ 0.95, 0.44 และ 0.42(5)
สาเหตุที่ควบคุม INR ไม่ได้ เกิดจาก: 1) การบริหารยาไม่ถูกต้อง 2) พฤติกรรมการรับประทานอาหารไม่เหมาะสม และ 3) การขาดความรู้การดูแลตนเอง นอกจากนี้การบริหารจัดการคลินิกยังไม่มีแนวทางการพยาบาลที่ชัดเจน
           จากความสำคัญดังกล่าวข้างต้น ผู้วิจัย ซึ่งเป็นพยาบาลวิชาชีพงานการพยาบาลผู้ป่วยนอก ได้รับมอบหมายให้เป็นผู้ดูแลกลุ่มผู้ป่วยโรคหัวใจที่ได้รับยาวาร์ฟารินเป็นระยะเวลา 3 ปี จึงมีบทบาทหน้าที่ในการใช้กระบวนการพยาบาลในการกำกับดูแลรักษาพยาบาลผู้ป่วยที่ได้รับยาวาร์ฟาริน ซึ่งถือว่าเป็นยาที่ต้องเฝ้าระวังเป็นพิเศษให้ได้รับความปลอดภัยจากการใช้ยา และการมีพฤติกรรมสุขภาพที่เหมาะสมกับการออกฤทธิ์ของยา อีกทั้งให้ปลอดภัยจากระยะเฉียบพลัน และระยะวิกฤติ ดังนั้นผู้วิจัยจึงสนใจพัฒนาโปรแกรมการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน โดยประยุกต์ใช้แนวคิดการจัดการตนเอง (Self-management) ของแคนเฟอร์และแกลิค-บายส์(6) มาเป็นกรอบแนวคิดการวิจัยเพื่อเสริมสร้างให้ผู้ป่วยที่ได้รับยาวาร์ฟาริน มีการจัดการความรู้และมีการจัดการตนเองที่เหมาะสม อันจะนำไปสู่การควบคุมระดับ INR ได้ตามเป้าหมายและลดความเสี่ยงต่อการเกิดภาวะเลือดออกผิดปกติ และผลการศึกษานี้จะเป็นการพัฒนาคุณภาพการดูแลผู้ป่วยที่ได้รับยาวาร์ฟารินในโรงพยาบาลชุมชน  เพื่อเพิ่มคุณค่าทางการพยาบาลและยกระดับระบบบริการพยาบาลผู้ป่วยนอก องค์กรพยาบาล และทีมนำทางคลินิกของโรงพยาบาลต่อไป
[bookmark: _Hlk193292549]การศึกษาครั้งนี้มีวัตถุประสงค์ เพื่อพัฒนาโปรแกรมการจัดการความรู้ในการดูแลตนเองของผู้ใช้ยาวาร์ฟาริน งานพยาบาลผู้ป่วยนอก ศึกษาข้อมูลส่วนบุคคลและข้อมูลด้านสุขภาพ ของผู้ใช้ยาวาร์ฟาริน งานพยาบาลผู้ป่วยนอก นำเสนอประสิทธิผลของโปรแกรมการจัดการความรู้ในการดูแลตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก และเพื่อนำเสนอนโยบายการดูแลผู้ป่วยโรคหัวใจที่ใช้ยาวาร์ฟาริน อำเภอเด่นชัย จังหวัดแพร่

วัสดุและวิธีการ
เป็นการศึกษาแบบParticipatory Action Research : PAR โดยผู้วิจัยมีส่วนร่วมให้เห็นปัญหาและทางแก้ไขด้วยการลงมือปฏิบัติด้วยตัวเอง         จนเกิดองค์ความรู้ใหม่ ประชากรที่ศึกษาครั้งนี้ คือ ผู้ป่วยที่ได้รับการวินิจฉัยโรคหัวใจและหลอดเลือด ที่ต้องได้รับยาวาร์ฟาริน งานพยาบาลผู้ป่วยนอกโรงพยาบาลสมเด็จพระยุพราชเด่นชัย จังหวัดแพร่ ระหว่างวันที่ 2 เมษายน–30 กันยายน 2568 การคัดเลือกกลุ่มตัวอย่างแบบเจาะจงตามเกณฑ์ที่กำหนด คำนวณขนาดกลุ่มตัวอย่างโดยใช้โปรแกรม G power และมีคุณสมบัติตามเกณฑ์คัดเข้า กำหนดค่า α=0.05, Power=0.80 อ้างอิงค่าเฉลี่ยและส่วนเบี่ยงเบนมาตรฐานจากการศึกษาของ นุชรีย์    ทองเจิม และจิราภรณ์ อินแก้ว(7) ได้ขนาดของกลุ่มตัวอย่างจำนวน 30 ราย โดยกำหนดคุณสมบัติในการคัดเข้า ได้แก่ ผู้ป่วยได้รับยาวาร์ฟารินและมีค่า INR อยู่นอกช่วงเป้าหมายการรักษาอย่างน้อย 2 ครั้งในช่วง 6 เดือนที่ผ่านมา และยินดีเข้าร่วมการวิจัยและสามารถอ่านและเขียนและสื่อสารภาษาไทยได้ เกณฑ์การคัดออก ได้แก่ มีภาวะเลือดออกรุนแรงในช่วง 3 เดือนที่ผ่านมา และเข้าร่วมกิจกรรมไม่ครบตามที่กำหนด โดยโปรแกรมการสอนประกอบด้วย 4 ครั้ง ในระยะเวลา 8 สัปดาห์ ได้แก่ ครั้งที่ 1 (สัปดาห์ที่ 1), ครั้งที่ 2 (สัปดาห์ที่ 2), ครั้งที่ 3 (สัปดาห์ที่ 4) และครั้งที่ 4 (สัปดาห์ที่ 8) โดยใช้เวลาครั้งละประมาณ 30–45 นาที ผู้สอนหลัก คือ พยาบาลวิชาชีพชำนาญการ ซึ่งรับผิดชอบคลินิกวารฟารินโดยตรง โดยมีทีมสหวิชาชีพ (แพทย์และเภสัชกร) ร่วมให้คำปรึกษาเมื่อพบปัญหาการปรับยาหรือโภชนาการที่ซับซ้อน มีการติดตามทางโทรศัพท์หรือไลน์ทุกสัปดาห์และการติดตามค่า INR โดยค่า INR ที่ใช้ในการเปรียบเทียบก่อน-หลังโปรแกรม คือ ค่า INR ครั้งล่าสุดก่อนเริ่มโปรแกรม เทียบกับ ค่า INR ครั้งล่าสุดเมื่อสิ้นสุดโปรแกรมในสัปดาห์ที่ 8 ซึ่งเป็นจุดวัดผลลัพธ์หลัก
เครื่องมือที่ใช้ในการวิจัย
เครื่องมือที่ใช้ในการดำเนินการวิจัย ได้แก่ 
1) รูปแบบการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน โรงพยาบาลสมเด็จพระยุพราชเด่นชัย จังหวัดแพร่ 
2) แผนการสอนรายบุคคล และสื่อการสอน เช่น แผ่นพับ สมุดบันทึกการรับประทานอาหารประจำวัน 
เครื่องมือที่ใช้ในการเก็บรวบรวมข้อมูล ได้แก่ 
1) แบบสอบถามข้อมูลทั่วไป จำนวน 10 ข้อประกอบด้วย เพศ อายุ สถานภาพ การศึกษา อาชีพ รายได้ของครอบครัว โรคประจำตัว ระยะเวลาที่ได้รับยาวาร์ฟาริน ขนาดยาและการได้รับความรู้เรื่องอาหาร 
2) แบบประเมินความรู้ในแบบประเมินความรู้ในการรับประทานอาหาร จำนวน 20 ข้อ เป็นลักษณะคำถามให้เลือกตอบแบบ ถูก ผิด เกณฑ์การให้คะแนน ตอบถูก = 1 คะแนน ตอบผิด = 0 คะแนน การแปลผล 16-20 คะแนน = ความรู้ระดับดี, 11-15 คะแนน = ความรู้ระดับปานกลาง, 0-10 คะแนน = ความรู้ระดับต่ำ 
3) แบบประเมินพฤติกรรมการรับประทานอาหาร จำนวน 15 ข้อ เป็นลักษณะให้เลือกระดับพฤติกรรมการรับประทานอาหาร 4 ระดับ เกณฑ์การให้คะแนน ปฏิบัติเป็นประจำ (5-7 วัน/สัปดาห์) = 3 คะแนน, ปฏิบัติบางครั้ง (3-4 วัน/สัปดาห์) = 2 คะแนน, ปฏิบัตินานๆ ครั้ง (1-2 วัน/สัปดาห์) = 1 คะแนน, ไม่เคยปฏิบัติ = 0 คะแนน การแปลผล 36-45 คะแนน = พฤติกรรมระดับดี, 26-35 คะแนน = พฤติกรรมระดับปานกลาง, 0-25 คะแนน = พฤติกรรมระดับต่ำ 
4) แบบบันทึกค่า INR และ5) แบบประเมินภาวะเลือดออกผิดปกติ เป็นลักษณะให้เลือกตอบ มี ไม่มี 
การตรวจสอบคุณภาพเครื่องมือ
เครื่องมือที่ใช้ในการวิจัยทั้งเครื่องมือที่ใช้ในการดำเนินการวิจัยและเครื่องมือที่ใช้ในการเก็บรวบรวมข้อมูลได้รับการตรวจสอบโดยผู้ทรงคุณวุฒิจำนวน 3 ท่าน ซึ่งมีความเชี่ยวชาญด้านการพยาบาลผู้ป่วยโรคหัวใจและหลอดเลือดและการใช้ยาวาร์ฟาริน ผลการประเมินค่าดัชนีความตรงเชิงเนื้อหา (Content Validity Index: CVI) พบว่า ด้านความสอดคล้องของเนื้อหากับแนวคิดทฤษฎีเท่ากับ 0.80 ด้านความชัดเจนของเนื้อหาเท่ากับ 0.82 และความเหมาะสมของการใช้ภาษาเท่ากับ 0.82
ผู้วิจัยได้ปรับแก้เนื้อหาและการใช้ศัพท์ทางการแพทย์ตามข้อเสนอแนะของผู้ทรงคุณวุฒิและหาความเชื่อมั่นของเครื่องมือ ภายหลังจากการได้รับรองจากคณะกรรมการจริยธรรมการวิจัย จึง
นำไปทดลองใช้กับกลุ่มที่มีลักษณะคล้ายกลุ่มตัวอย่าง 30 ราย โรงพยาบาลลองและโรงพยาบาลร้องกวาง นำมาหาความเชื่อมั่น โดยวิธีหาค่าสัมประสิทธิ์แอลฟาของครอนบาช (Cronbach’s alpha coefficient) ได้ค่าความเชื่อมั่น 0.82

กรอบแนวคิดการวิจัย
การศึกษาครั้งนี้ผู้วิจัยได้ประยุกต์ใช้แนวคิดการจัดการตนเอง (Self-Management) ของแคนเฟอร์และแกลิค-บายส์(6) ซึ่งประกอบไปด้วย 4 ขั้นตอน ดังนี้ 1) การตั้งเป้าหมาย (Goal setting) 2) การกำกับตนเอง (Self-monitoring) 3) การประมาณตนเอง (Self-evaluation) และ 4) การให้แรงเสริมตนเอง (Self-reinforcement) มาเป็นกรอบในการวิจัยเพื่อเพิ่มความรู้ในการดูแลตนเองของผู้ป่วยที่ได้รับยาวาร์ฟาริน ส่งผลให้ค่า INR ของผู้ป่วยที่ได้รับยาวาร์ฟารินอยู่ในระดับการรักษาและลดการเกิดภาวะเลือดออกผิดปกติ (ภาพที่ 1)

        	  ตัวแปรต้น		                                                   ตัวแปรตาม				                   ผลลัพธ์ 
1. ความรู้ด้านการรับประทานอาหารของผู้ป่วยที่ได้รับยาวาร์ฟาริน
2. พฤติกรรมการรับประทานอาหารของผู้ป่วยที่ได้รับยาวาร์ฟาริน 
3. ระดับ INR ของผู้ป่วยทีได้รับยาวาร์ฟาริน
4. การเกิดภาวะเลือดออกผิดปกติ 
· ภาวะเลือดออกจากระดับยาในเลือดสูงเกินไป
· ภาวะเลือดออกจากระดับยาในเลือดต่ำเกินไป 
   5.  ข้อเสนอแนะที่มีต่อโปรแกรม
-  ผู้ป่วยและญาติ
-  ทีมพยาบาลงานผู้ป่วยนอกและทีมสหวิชาชีพ

โปรแกรมการจัดการความรู้ของตนเอง
1) การตั้งเป้าหมาย (Goal setting) 
2) การกำกับตนเอง (Self-monitoring) 
3) การประมาณตนเอง (Self-evaluation)
4) การให้แรงเสริมตนเอง 







ภาพที่ 1 กรอบแนวคิดการวิจัย


การเก็บรวบรวมข้อมูล
การเก็บรวบรวมข้อมูล ผู้วิจัยดำเนินการทดลองโดยแบ่งเป็น 3 ระยะ ได้แก่ ระยะเตรียมการ ระยะดำเนินการทดลองและระยะประเมินผลการทดลอง ดังนี้
ระยะที่ 1 ระยะเตรียมการ ตั้งแต่ 1 กุมภาพันธ์ ถึง เดือน 31 มีนาคม  2568
1.  เตรียมเครื่องมือในการทดลองทั้งหมด 1) แผนการสอนรายบุคคล 2) สื่อการสอน เช่น แผ่นพับ สมุดบันทึกการรับประทานอาหารประจำวัน 3) แบบสอบถามข้อมูลทั่วไป 4) แบบประเมินความรู้ในการรับประทานอาหาร 5) แบบประเมินพฤติกรรมการรับประทานอาหาร 6) แบบบันทึกค่า INR และ 7) แบบประเมินภาวะเลือดออกผิดปกติ
2.  ตรวจสอบคุณภาพเครื่องมือทั้งความตรง (Validity) และความเชื่อมั่น (Reliability) ของเครื่องมือการวิจัย ตามขั้นตอนที่กล่าวมาในหัวข้อ “การตรวจสอบคุณภาพเครื่องมือ”
3.  ผู้วิจัยและผู้ช่วยวิจัยเตรียมความพร้อมและซักซ้อมความเข้าใจเกี่ยวกับการใช้เครื่องมือในการทดลอง
[bookmark: _Hlk183264637][bookmark: _Hlk183264415]ระยะที่ 2 ระยะดำเนินการทดลอง ตั้งแต่ วันที่ 2 เมษายน ถึง วันที่ 31 สิงหาคม 2568 
ผู้วิจัยและผู้ช่วยวิจัยดำเนินการทดลอง เมื่อผู้ป่วยที่ได้รับยาวาร์ฟารินเป็นรายเดี่ยวเข้ามารับบริการที่ห้องตรวจผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ 
กิจกรรมครั้งที่ 1: การประเมินและตั้งเป้าหมาย (สัปดาห์ที่ 1) ประเมินความรู้ตนเองด้านยา โภชนาการและ พฤติกรรมการรับประทานอาหารเริ่มโปรแกรม ร่วมกันตั้งเป้าหมายสร้างข้อตกลงร่วมการดูแลตนเองที่เหมาะสมกับผู้ป่วยแต่ละรายและให้ความรู้พื้นฐานเกี่ยวกับการรับประทานยา และอาหารที่มีผลต่อการออกฤทธิ์ของยาวาร์ฟาริน 
กิจกรรมครั้งที่ 2: การกำกับตนเองและวางแผนการดูแล (สัปดาห์ที่ 2) สอนการจดบันทึกการทานยา และอาหารที่รับประทานประจำวัน วางแผนการรับประทานอาหารรายสัปดาห์ และมอบสมุดบันทึกอาหารและคู่มือการดูแลตนเอง
กิจกรรมครั้งที่ 3: การประเมินตนเองและดำเนินการตามแผน (สัปดาห์ที่ 4) ทบทวนบันทึกการรับประทานยาและอาหาร แลกเปลี่ยนประสบการณ์และปัญหาที่พบ ปรับแผนการรับประทานยาและอาหารตามความเหมาะสมและให้กำลังใจและเสริมแรงทางบวก
กิจกรรมครั้งที่ 4: การติดตามและประเมินผล (สัปดาห์ที่ 8) ประเมินความรู้ตนเองด้านการรับประทานยา โภชนาการและพฤติกรรมการรับประทานอาหารหลังเข้าร่วมโปรแกรม ตรวจค่า INR และประเมินภาวะเลือดออกผิดปกติและสรุปผลการดำเนินงานและให้คำแนะนำต่อเนื่อง
การติดตามและประสานงาน: โดยการติดตามทางโทรศัพท์หรือไลน์ทุกสัปดาห์ ประสานงานกับทีมสหวิชาชีพเมื่อพบปัญหาและจัดตั้งกลุ่มไลน์เพื่อให้คำปรึกษาและแลกเปลี่ยนประสบการณ์
ระยะที่ 3 ระยะประเมินผลการทดลอง เดือนกันยายน 2568 
ประเมินผลการทดลองจาก 1) แบบทดสอบความรู้ด้านยาและโภชนาการ (ก่อน-หลัง) 2) แบบประเมิน 3) พฤติกรรมการรับประทานอาหาร (ก่อน-หลัง) 4) ผลการตรวจ INR (ก่อน-หลัง) และ 5) แบบบันทึกภาวะเลือดออกผิดปกติ (ก่อน-หลัง)การวิเคราะห์ข้อมูล
ผู้วิจัยนำข้อมูลที่ได้มาวิเคราะห์ด้วยโปรแกรมสำเร็จรูป โดยกำหนดค่านัยสำคัญทางสถิติที่ระดับ .05 ซึ่งมีรายละเอียด ดังนี้
1. วิเคราะห์ข้อมูลส่วนบุคคลด้วยสถิติเชิงพรรณนา ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน 
2. วิเคราะห์เปรียบเทียบค่าเฉลี่ยคะแนนความรู้และพฤติกรรม, ค่า INR ด้วยสถิติ Paired t-test และเปรียบเทียบร้อยละการเกิดภาวะเลือดออกผิดปกติด้วยสถิติ  McNemar test
3. วิเคราะห์สถิติเชิงเนื้อหา (Content Analysis) 
การพิทักษ์สิทธิ์และจริยธรรมการวิจัย
ได้รับอนุมัติจากคณะกรรมการจริยธรรมการวิจัย สำนักงานสาธารณสุขจังหวัดแพร่ เลขที่ 031/2568 (1 เมษายน 2568-31 มีนาคม 2569) ก่อนการดำเนินการวิจัย ผู้วิจัยชี้แจงวัตถุประสงค์ วิธีดําเนินการ ระยะเวลา และประโยชน์ที่จะได้รับ รวมทั้งสิทธิของกลุ่มตัวอย่างในการตอบรับ หรือปฏิเสธ และสามารถถอนตัวออกจากการวิจัยได้ ตลอดเวลา โดยจะไม่มีผลกระทบต่อการรักษาใดๆ จากนั้นให้กลุ่มตัวอย่างลงชื่อในหนังสือยินยอมเข้า ร่วมการวิจัย ข้อมูลที่ได้จะเก็บเป็นความลับ โดยใช้เลขที่ของแบบสอบถามเป็นรหัสแทนชื่อ-สกุล และนําเสนอผลการวิจัยเป็นภาพรวมเท่านั้น 

ผลการศึกษา
การวิจัยครั้งนี้ เก็บรวบรวมข้อมูลระหว่างระหว่างวันที่ 2 เมษายน–30 กันยายน 2568 จากกลุ่มตัวอย่างผู้ป่วยที่ได้รับการวินิจฉัยโรคหัวใจและหลอดเลือดที่ต้องได้รับยาวาร์ฟาริน งานพยาบาลผู้ป่วยนอกโรงพยาบาลสมเด็จพระยุพราชเด่นชัย จังหวัดแพร่ จำนวน 30 คน กลุ่มตัวอย่างมีอายุเฉลี่ย 65.3 ปี (SD=8.89) ส่วนใหญ่เป็นเพศหญิงร้อยละ 56.7 สถานภาพสมรสคู่ ร้อยละ 70 การศึกษาส่วนใหญ่ระดับประถมศึกษา   ร้อยละ 56.7 ส่วนใหญ่มีอาชีพรับจ้างร้อยละ 36.7 และไม่มีอาชีพร้อยละ 35.3 รายได้ของครอบครัวต่อเดือนเฉลี่ย 3,932.3 บาท (SD=983.07) ระยะเวลาในการรับยาวาร์ฟาริน 6.7 ปี (SD=2.2) ขนาดยาวาร์ฟารีนที่ได้รับ 4.17 มิลลิกรัม (SD=1.62) ส่วนใหญ่เคยได้รับความรู้เรื่องอาหารมาก่อนร้อยละ 76.7 (ตารางที่ 1)


ตารางที่ 1 ข้อมูลทั่วไปของกลุ่มตัวอย่าง (n=30)
	รายการ
	จำนวน
	ร้อยละ

	อายุ 
	
	

	Mean (±SD)
	65.3 (8.89)
	

	เพศ
	
	

	ชาย
	13
	43.3

	หญิง
	17
	56.7

	สถานภาพสมรส
	
	

	โสด
	4
	13.3

	คู่
	21
	70.0

	หม้าย/หย่า/ร้าง
	5
	16.7

	การศึกษา 
	
	

	ประถมศึกษา
	17
	56.7

	มัธยมศึกษา  
	12
	40.0

	ปวช./ปวส.
	1
	3.3

	อาชีพ
	
	

	ไม่มีอาชีพ
	10
	35.3

	เกษตรกร   
	5
	16.7

	รับจ้าง
	11
	36.7

	ค้าขาย
	4
	13.3

	รายได้ของครอบครัวต่อเดือน (บาท)
	
	

	Mean (±SD)	
	3932.3 (983.07)
	

	ระยะเวลาในการรับยาวาร์ฟาริน (ปี)
	
	

	Mean (±SD)	
	6.7 (2.2)
	

	ขนาดยาที่ได้รับ (mg)
	
	

	Mean (±SD)
	4.17 (1.62)
	

	การได้รับความรู้เรื่องอาหาร
	
	

	ไม่เคย
	7
	23.3

	เคย
	23
	76.7





ค่าเฉลี่ยคะแนนความรู้ในการรับประทานอาหารของกลุ่มตัวอย่างก่อนและหลังการใช้โปรแกรมฯ พบว่า ค่าเฉลี่ยคะแนนความรู้ในการรับประทานอาหารหลังการใช้โปรแกรมเท่ากับ 16.4 คะแนน (SD=1.3) และก่อนการใช้โปรแกรมเท่ากับ 11.9 คะแนน (SD=1.57) ความแตกต่างของค่าเฉลี่ย (Mean Difference) เท่ากับ 4.5 คะแนน (95% CI: 4.11 ถึง 4.89) ซึ่งมีความแตกต่างกันอย่างมีนัยสำคัญทางสถิติ p<0.001 (ตารางที่ 2)


ตารางที่ 2 เปรียบเทียบค่าเฉลี่ยคะแนนความรู้ในการรับประทานอาหารของกลุ่มตัวอย่างก่อนและหลังการใช้โปรแกรมฯ (n=30)
	รายการ



ความรู้ในการ
รับประทานอาหาร
	หลังการใช้
โปรแกรมฯ
	ก่อนการใช้
โปรแกรมฯ
	Mean
Difference
(95%CI)
	t
	p-value

	
	Mean
	±	SD
	Mean
	±	SD
	
	
	

	
	16.4
	1.30
	11.9
	1.57
	4.5
(4.11-4.89)
	23.649
	<0.001


p-value<0.001


ค่าเฉลี่ยคะแนนคะแนนพฤติกรรมในการรับประทานอาหารของกลุ่มตัวอย่างก่อนและหลังการใช้โปรแกรมฯ พบว่าค่าเฉลี่ยคะแนนพฤติกรรมในการรับประทานอาหารหลังการใช้โปรแกรมเท่ากับ 38.1 คะแนน (SD=2.88) และก่อนการใช้โปรแกรมเท่ากับ 28.9 คะแนน (SD=4.24) ความแตกต่างของค่าเฉลี่ย (Mean Difference) เท่ากับ 9.2 คะแนน (95% CI: 8.20-10.06)  ซึ่งมีความแตกต่างกันอย่างมีนัยสำคัญทางสถิติ p<0.001 (ตารางที่ 3)


ตารางที่ 3 เปรียบเทียบค่าเฉลี่ยคะแนนพฤติกรรมในการรับประทานอาหารของกลุ่มตัวอย่างก่อนและหลังการใช้โปรแกรมฯ (n=30)
	รายการ



พฤติกรรมในการ
รับประทานอาหาร
	หลังการใช้
โปรแกรมฯ
	ก่อนการใช้
โปรแกรมฯ

	Mean
Difference
(95%CI)
	t
	p-value

	
	Mean
	±	SD
	Mean
	±	SD
	
	
	

	
	38.1
	2.88
	28.9
	4.24
	9.2
(8.20-10.06)
	20.109
	<0.001


p-value<0.001


ระดับค่า INR ของกลุ่มตัวอย่างก่อนและหลังการใช้โปรแกรมฯ พบว่ามีหลังการใช้โปรแกรมฯ ระดับ INR ปกติ ร้อยละ 76.7 ระดับต่ำกว่าปกติร้อยละ 10 และสูงกว่าปกติ ร้อยละ 13.3 และก่อนการใช้โปรแกรมฯ ระดับ INR ปกติ ร้อยละ 46.7 ระดับต่ำกว่าปกติร้อยละ 33.3 และสูงกว่าปกติร้อยละ 20 ซึ่งมีความแตกต่างกันอย่างมีนัยสำคัญทางสถิติ p<0.001 (ตารางที่ 4)



ตารางที่ 4 เปรียบเทียบระดับค่า INR ของกลุ่มตัวอย่างก่อนและหลังการใช้โปรแกรมฯ (n=30)
	ระดับ INR
	หลังใช้โปรแกรมฯ
	ก่อนใช้โปรแกรมฯ
	p-value

	
	จำนวน
	ร้อยละ
	จำนวน
	ร้อยละ
	

	ต่ำกว่าปกติ (<2)
	3
	10.0
	7
	33.3
	0.04

	ปกติ (2-3)
	23
	76.7
	14
	46.7
	

	สูงกว่าปกติ (>3)
	4
	13.3
	9
	20.0
	


p-value<0.05


ภาวะเลือดออกผิดปกติก่อนและหลังการใช้โปรแกรมฯ พบว่า หลังการใช้โปรแกรมฯ พบว่า ไม่เกิดภาวะเลือดออกผิดปกติร้อยละ 76.7 และภาวะเลือดออกผิดปกติร้อยละ 23.3 โดยพบว่า ระดับ INR ต่ำกว่าปกติ มีอาการเหนื่อย ใจสั่นร้อยละ 6.7 อาการแน่นอกร้อยละ 3.2 และระดับ INR สูง มีอาการเลือดออกตามไรฟันร้อยละ 6.7 อาการรอยพกซ้ำร้อยละ 6.7 ส่วนก่อนการใช้โปรแกรมฯ ไม่เกิดภาวะเลือดออกผิดปกติร้อยละ 46.7 และภาวะเลือดออกผิดปกติร้อยละ 53.3 โดยพบว่า ระดับ INR ต่ำกว่าปกติ มีอาการแขนขาบวมร้อยละ 3.3 มีอาการเหนื่อย ใจสั่นจำนวนร้อยละ 16.7 อาการแน่นอกร้อยละ 3.3 และ ระดับ INR สูง     มีอาการเลือดออกตามไรฟันร้อยละ 13.3 อาการรอยพกซ้ำ ร้อยละ 13.3 และอาการถ่ายเป็นเลือด   ร้อยละ 13.3 มีความแตกต่างกันอย่างมีนัยสำคัญทางสถิติ p<0.05 (ตารางที่ 5)


ตารางที่ 5 เปรียบเทียบร้อยละของภาวะเลือดออกผิดปกติก่อนและหลังการใช้โปรแกรมฯ (n=30)
	ภาวะเลือดออกผิดปกติ
	หลังการใช้โปรแกรมฯ
	ก่อนการใช้โปรแกรมฯ
	p-value

	
	จำนวน
	ร้อยละ
	จำนวน
	ร้อยละ
	

	ไม่มี
	23
	76.7
	14
	46.7
	0.02

	มี 
INR ต่ำ
	

	
	
	
	

	แขนขาบวม
เหนื่อย ใจสั่น
แน่นอก
INR สูง 
เลือดออกตามไรฟัน
รอยพกช้ำ
ถ่ายเป็นเลือด
	0
2
1

2
2
0
	0.0
6.7
3.2

6.7
6.7
0.0
	1
5
1

4
4
1
	3.3
16.7
3.3

13.3
13.3
3.3
	


p-value<0.05	


วิจารณ์
จากผลการศึกษา “ประสิทธิผลของโปรแกรมการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่” ซึ่งอภิปรายผลการวิจัย ดังนี้ 
1. การพัฒนาโปรแกรมการจัดการความรู้ในการดูแลตนเอง ของผู้ใช้ยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ เนื่องจากการวิเคราะห์ปัญหาในคลินิกวาร์ฟาริน โรงพยาบาลสมเด็จพระยุพราชเด่นชัย พบว่า ผู้ป่วยมีค่า INR นอกเป้าหมาย 52.93% เกิดภาวะเลือดออกผิดปกติ 0.42% และขาดแนวทาง  การพยาบาลที่ชัดเจน จากการทบทวนวรรณกรรมจึงประยุกต์แนวคิดการจัดการตนเอง (Self-Management) ของ Kanfer & Gaelick-Bays(6) ซึ่งประกอบด้วย 4 ขั้นตอน    1) การตั้งเป้าหมาย (Goal setting) 2) การกำกับตนเอง (Self-monitoring) 3) การประเมินตนเอง (Self-evaluation) และ 4) การให้แรงเสริมตนเอง (Self-reinforcement) มาเป็นกรอบแนวคิดในการพัฒนาโปรแกรม โดยโปรแกรมที่พัฒนามี 5 องค์ประกอบหลัก ได้แก่ 1) การประเมินผู้ป่วย    2) การวางแผนการดูแล 3) การให้ความรู้รายบุคคล 4) การติดตามและประเมินผลและ 5) การสนับสนุนการดูแลตนเอง โดยเครื่องมือที่ใช้ในการดำเนิน การวิจัย ประกอบด้วย 1) แผนการสอนรายบุคคล     2) สื่อการสอน (แผนพับ, สมุดบันทึกการรับประทานอาหาร) 3) แบบประเมินความรู้และพฤติกรรม  และ 4) แบบติดตามค่า INR และภาวะเลือดออก วิธีดำเนินการ ใช้ Participatory Action Research (PAR) ระยะเวลา 6 เดือน มี 4 ขั้นตอน 1) Planning  วิเคราะห์ปัญหา ทบทวนวรรณกรรม 2) Acting  จัดทำโปรแกรม สอนผู้ป่วย ติดตาม 3) Observing สังเกตผลลัพธ์ บันทึกข้อมูล และ 4) Reflecting  สะท้อนผล ปรับปรุงโปรแกรม ผลลัพธ์สำคัญ (n=30) ความรู้เพิ่มขึ้น หลังใช้โปรแกรม: 16.4 คะแนน (SD=1.3) ก่อนใช้โปรแกรม: 11.9 คะแนน (SD=1.57) ความแตกต่าง: 4.5 คะแนน (p<0.001) พฤติกรรมดีขึ้น หลังใช้โปรแกรม: 38.1 คะแนน (SD=2.88) ก่อนใช้โปรแกรม: 28.9 คะแนน (SD=4.24) ความแตกต่าง: 9.2 คะแนน (p<0.001) ค่า INR ควบคุมได้ดีขึ้น ระดับปกติเพิ่มจาก 30% เป็น 76.7% (p<0.05) และภาวะเลือดออกลดลง ลดจาก 53.3% เป็น 23.3% (p<0.05) โดยมีข้อเสนอแนะ สำหรับผู้ป่วยและญาติ ได้แก่ ควรทบทวนความรู้เมื่อค่า INR ผิดปกติ จัดกิจกรรมกลุ่มแลกเปลี่ยนเรียนรู้และฝึกอบรมผู้ดูแลครอบครัว สำหรับทีมพยาบาล ควรพัฒนาคู่มือมาตรฐานสร้างสื่อการสอนที่เข้าใจง่าย พัฒนาระบบติดตามออนไลน์และการใช้คำในการสอนแบบ "ทำไม" และ "อย่างไร" แทนการบอกว่า “ต้องไม่” เพื่อให้ผู้ป่วยนำไปใช้ได้จริง และสามารถสรุปได้ว่าโปรแกรมการจัดการความรู้ของตนเองสามารถปรับปรุงความรู้ พฤติกรรม การควบคุมค่า INR และลดภาวะเลือดออกในผู้ป่วยที่ใช้ยาวาร์ฟารินได้อย่างมีประสิทธิผล เหมาะสมสำหรับนำไปใช้ในหน่วยงานคลินิกวาร์ฟาริน ซึ่งการศึกษานี้สอดคล้องกับการศึกษาของพิมพ์ใจ อุ่นบ้าน และคณะ(8) ศึกษาผลของโปรแกรมการจัดการตนเองต่อพฤติกรรมการดูแลตนเองและการควบคุม ความดันโลหิตของผู้ป่วยความดันโลหิตสูงที่ควบคุมไม่ได้ การศึกษานี้ใช้แนวคิดของ Kanfer & Gaelick-Buys(6) โดยตรง ในการพัฒนาโปรแกรม ซึ่งมี 3 ระยะ ประกอบด้วย ระยะที่ 1 การเตรียมความพร้อม ระยะที่ 2 การจัดการตนเอง (self-management) ประกอบด้วย การติดตามตนเอง (self-monitoring) การประเมินตนเอง (self-evaluation) และการเสริมแรงตนเอง (self-reinforcement) ระยะที่ 3 การติดตามผล และการประเมินผลการปฏิบัติ สรุปผลการศึกษา พบว่า 1) ผู้ป่วยความดันโลหิตสูงภายหลังได้รับโปรแกรมมีค่าเฉลี่ยของพฤติกรรม การดูแลตนเองสูงกว่าก่อนได้รับโปรแกรม อย่างมีนัยสําคัญทางสถิติที่ระดับ .05 2) ผู้ป่วยความดันโลหิตสูง ภายหลังได้รับโปรแกรมมีค่าเฉลี่ยความดันโลหิตต่ำกว่าก่อนได้รับโปรแกรมอย่างมีนัยสําคัญทางสถิติที่ระดับ .05 แสดงให้เห็นถึงโปรแกรมการจัดการตนเองสามารถปรับเปลี่ยนพฤติกรรมการดูแลตนเองและลดความดันโลหิต ของผู้ป่วยความดันโลหิตสูงได้
2.  ข้อมูลส่วนบุคคลและข้อมูลด้านสุขภาพ ของผู้ใช้ยาวาร์ฟาริน งานพยาบาลผู้ป่วยนอก พบว่ากลุ่มตัวอย่างกลุ่มหลังการใช้แนวทางฯ มีอายุเฉลี่ย 65.3 ปี (SD=8.89) ส่วนใหญ่เป็นเพศหญิง จำนวน 17 ราย คิดเป็นร้อยละ 56.7 สถานภาพสมรสคู่ จำนวน 21 ราย คิดเป็นร้อยละ 70 การศึกษาส่วนใหญ่ระดับประถมศึกษา จำนวน 17 ราย คิดเป็นร้อยละ 56.7 ส่วนใหญ่มีอาชีพรับจ้าง จำนวน 11 ราย คิดเป็นร้อยละ 36.7 รองลงมาคือ ไม่มีอาชีพ จำนวน 10 ราย คิดเป็นร้อยละ 35.3 รายได้ของครอบครัวต่อเดือนเฉลี่ย 3,932.3 บาท (SD=983.07) ระยะเวลาในการรับยาวาร์ฟาริน 6.7 ปี (SD=2.2) ขนาดยาวาร์ฟารีนที่ได้รับ 4.17 มิลลิกรัม (SD=1.62) ส่วนใหญ่เคยได้รับความรู้เรื่องอาหารมาก่อนจำนวน 23 ราย คิดเป็นร้อยละ 76.7 โดยสามารถอภิปรายผลรายด้าน ดังต่อไปนี้ 
อายุและเพศ กลุ่มตัวอย่างมีอายุเฉลี่ย 65.3 ปี (SD=8.89) ซึ่งสอดคล้องกับข้อมูลระบาดวิทยาที่แสดงว่าโรคหัวใจและหลอดเลือดมีความชุกเพิ่มขึ้นตามอายุ โดยเฉพาะในกลุ่มผู้สูงอายุ การกระจายของเพศที่พบผู้หญิงมากกว่า (56.7%) สะท้อนถึงแนวโน้มการเปลี่ยนแปลงทางประชากรศาสตร์ในประเทศไทย ที่ผู้หญิงมีอายุขัยเฉลี่ยสูงกว่าและ มีโอกาสเป็นโรคหัวใจในวัยสูงอายุมากขึ้น(9,10)
สถานภาพการศึกษาและผลกระทบต่อการดูแลตนเอง ผู้ป่วยส่วนใหญ่มีการศึกษาระดับประถม (56.7%) ซึ่งเป็นปัจจัยสำคัญที่ส่งผลต่อความเข้าใจในข้อมูลสุขภาพ (health literacy) การศึกษาระดับต่ำมักเป็นอุปสรรคต่อการเข้าใจความซับซ้อนของการใช้ยาวาร์ฟาริน การติดตามค่า INR และการปรับเปลี่ยนพฤติกรรมการรับประทานอาหาร งานวิจัยของเดวิส และคณะ(11) พบว่า ผู้ป่วยที่มี health literacy ต่ำมีความเสี่ยงต่อการควบคุมยาต้านการแข็งตัวของเลือดได้ไม่ดีเป็น 2.5 เท่า
           สถานะทางเศรษฐกิจและสังคม รายได้เฉลี่ยของครอบครัว 3,932.3 บาทต่อเดือน ซึ่งต่ำกว่ารายได้เฉลี่ยระดับชาติ สะท้อนถึงข้อจำกัดทางเศรษฐกิจที่อาจส่งผลต่อการเข้าถึงอาหารคุณภาพดี การตรวจติดตาม และการปฏิบัติตามคำแนะนำทางการแพทย์ อาชีพที่พบมากคือรับจ้าง (36.7%) และไม่มีอาชีพ (35.3%) ซึ่งอาจสะท้อนถึงผลกระทบของโรคต่อความสามารถในการทำงาน(12)
ประสบการณ์การใช้ยาวาร์ฟาริน ระยะเวลาการใช้ยาเฉลี่ย 6.7 ปี แสดงว่าผู้ป่วยส่วนใหญ่มีประสบการณ์ การใช้ยาระยะยาว แต่จากผลการวิจัยที่แสดงการควบคุม INR ไม่ดีในช่วงก่อนการทดลอง (INR ปกติเพียง 30%) บ่งชี้ว่าประสบการณ์เพียงอย่างเดียวไม่เพียงพอต่อการจัดการตนเองที่มีประสิทธิภาพ ขนาดยาเฉลี่ย 4.17 มิลลิกรัม อยู่ในช่วงปกติที่พบในผู้ป่วยเอเชีย ซึ่งมักต้องใช้ขนาดยาต่ำกว่าผู้ป่วยเชื้อชาติอื่น(13)
การได้รับความรู้เดิม ผู้ป่วย 76.7% เคยได้รับความรู้เรื่องอาหารมาก่อน แต่จากผลคะแนนความรู้เริ่มต้นที่ต่ำ (11.9 จาก 20 คะแนน) บ่งชี้ว่าการให้ความรู้แบบเดิมอาจไม่มีประสิทธิภาพเพียงพอ หรือไม่ได้รับการเสริมแรงอย่างต่อเนื่อง ซึ่งสอดคล้องกับการศึกษาของนูแบเออร์ และคณะ(14) ที่พบว่าการให้ความรู้ครั้งเดียวมักไม่เพียงพอต่อการเปลี่ยนแปลงพฤติกรรมระยะยาว
ลักษณะของกลุ่มตัวอย่างชี้ให้เห็นความจำเป็นในการออกแบบโปรแกรมที่เหมาะสมกับบริบทของผู้ป่วยไทยในชุมชน โดยต้องคำนึงถึงระดับการศึกษา สถานะทางเศรษฐกิจ และความซับซ้อนของการจัดการยาวาร์ฟาริน ความสำเร็จของโปรแกรมในการศึกษานี้อาจเป็นผลจากการปรับแต่งเนื้อหาให้เหมาะสมกับกลุ่มเป้าหมาย
3. ประสิทธิผลของโปรแกรมการจัดการความรู้ในการดูแลตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก จากผลการศึกษา พบว่า ค่าเฉลี่ยคะแนนความรู้ในการรับประทานอาหาร มีความแตกต่างกันอย่างมีนัยสำคัญทางสถิติ p<0.001 MD=4.5 (95% CI: 4.11 ถึง 4.89) หลังการใช้โปรแกรมฯ Mean=16.4 (SD=1.3) มากกว่าก่อนการใช้โปรแกรมฯ Mean=11.9 (SD=1.57) ค่าเฉลี่ยคะแนนพฤติกรรม ในการรับประทานอาหาร มีความแตกต่างกันอย่างมีนัยสำคัญทางสถิติ p<0.001 MD= 9.2 (95% CI: 8.20-10.06) โดยหลังการใช้โปรแกรมฯ Mean=38.1 (SD=2.88) มากกว่าก่อนการใช้โปรแกรมฯ Mean= 28.9 (SD=4.24) ระดับค่า INR มีความแตกต่างกันอย่างมีนัยสำคัญทางสถิติ p<.05 โดยพบว่าหลังการใช้โปรแกรมฯ ระดับ INR ปกติ ร้อยละ 76.7 ส่วนก่อนการใช้โปรแกรมฯ ระดับ INR ปกติร้อยละ 46.7 และภาวะเลือดออกผิดปกติ มีความแตกต่างกันอย่างมีนัยสำคัญทางสถิติ p<0.05 โดยหลังการใช้โปรแกรมฯ ภาวะเลือดออกผิดปกติ ร้อยละ 23.3 ส่วนก่อนการใช้โปรแกรมฯ ภาวะเลือดออกผิดปกติร้อยละ 53.3 แสดงให้เห็นว่า โปรแกรมการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ มีประสิทธิผลในการลดภาวะแทรกซ้อนในผู้ป่วยที่ได้รับยาวาร์ฟาริน ตามสมมุติฐานการวิจัย โดยสามารถอภิปรายผล ดังนี้ 
ประสิทธิผลต่อความรู้ในการรับประทานอาหาร ผลการศึกษาแสดงการเพิ่มคะแนนความรู้อย่างมีนัยสำคัญ จากคะแนนเฉลี่ย 11.9 เป็น 16.4 (เพิ่มขึ้น 37.8%, p<0.001) การเปลี่ยนแปลงนี้สะท้อนถึงประสิทธิภาพของการประยุกต์ใช้แนวคิดการจัดการตนเองของ Kanfer & Gaelick-Bays(6) ที่เน้นการตั้งเป้าหมาย การกำกับตนเอง การประเมินตนเอง และการให้แรงเสริมตนเอง ผลการศึกษานี้สอดคล้องกับการศึกษาของคลากสมิท และคณะ(15)  ที่พบว่าการให้การศึกษาอย่างเป็นระบบสามารถเพิ่มความรู้ของผู้ป่วยได้อย่างมีประสิทธิภาพ การเพิ่มขึ้นของคะแนนความรู้ 4.5 คะแนน (95% CI: 4.11-4.89) ถือว่ามีความหมายทางคลินิก เนื่องจากเป็นความรู้ที่เพิ่มขึ้นสามารถส่งผลต่อพฤติกรรมการดูแลตนเองได้(16)
ประสิทธิผลต่อพฤติกรรมการรับประทานอาหาร ผลการศึกษาแสดงการเพิ่มคะแนนพฤติกรรม (จาก 28.9 เป็น 38.1 คะแนน, เพิ่มขึ้น 31.8%, p<0.001) เป็นผลลัพธ์ที่สำคัญ เนื่องจากแสดงว่าโปรแกรมสามารถเชื่อมโยงความรู้สู่การปฏิบัติได้จริง ความแตกต่าง 9.2 คะแนน (95% CI: 8.20-10.06) บ่งชี้ถึงการเปลี่ยนแปลงพฤติกรรมที่มีนัยสำคัญทางคลินิก ผลการศึกษานี้สอดคล้องกับทฤษฎีการเปลี่ยนแปลงพฤติกรรมที่เน้นการมีส่วนร่วมของผู้เรียน (17) การใช้วิธี Participatory Action Research ช่วยให้ผู้ป่วยมีส่วนร่วมในการแก้ไขปัญหาของตนเอง ซึ่งเป็นปัจจัยสำคัญในการเปลี่ยนแปลงพฤติกรรมระยะยาว(18)
ประสิทธิผลต่อการควบคุมค่า INR การควบคุมค่า INR เป็นผลลัพธ์หลักที่สำคัญที่สุด โดยผู้ป่วยที่มีค่า INR ในระดับปกติ (2.0-3.0) เพิ่มขึ้นจาก 46.7% เป็น 76.7% (p<0.05) การเพิ่มขึ้นของร้อยละของค่า INR ในระดับปกตินี้มีความหมายทางคลินิกสูง เนื่องจาก
1) ลดความเสี่ยงภาวะแทรกซ้อน: การควบคุม INR ในระดับเหมาะสมลดความเสี่ยงทั้งภาวะลิ่มเลือดและเลือดออก (4)
2) ประสิทธิภาพการรักษา: อัตราผู้ป่วยที่มี INR ในเป้าหมาย 76.7% เข้าใกล้มาตรฐานสากล (>70%) ที่แนะนำโดย European Society of Cardiology (19)
3) ความปลอดภัย: การลดผู้ป่วยที่มี INR สูงเกินไป (>3.0) จาก 20% เป็น 13.3% ลดความเสี่ยงเลือดออกอย่างมีนัยสำคัญ
ประสิทธิผลต่อการลดภาวะเลือดออกผิดปกติ การลดภาวะเลือดออกผิดปกติจาก 53.3% เป็น 23.3% (p<0.05) เป็นผลลัพธ์ที่มีความหมายทางคลินิกสูง การลดลง 30% ของอัตราภาวะแทรกซ้อนสะท้อนถึงประสิทธิภาพของโปรแกรมในด้าน
1) การป้องกันเบื้องต้น ผู้ป่วยสามารถ
ระบุและหลีกเลี่ยงปัจจัยเสี่ยง
2) การจัดการความเสี่ยง การรับรู้อาการ
เตือนภัยและการปฏิบัติตัวที่เหมาะสม
3) การปฏิบัติตามคำแนะนำ การควบคุม
อาหารและยาอย่างสม่ำเสมอ
ผลนี้เปรียบได้กับการศึกษาของการ์ดิสเซอร์ และคณะ(20) ที่พบว่าโปรแกรมการจัดการตนเองสามารถลดภาวะแทรกซ้อนได้ถึง 56% เมื่อเปรียบเทียบกับการดูแลแบบปกติ
การศึกษานี้แสดงให้เห็นว่าโปรแกรมการจัดการความรู้ของตนเองมีประสิทธิผลในการปรับปรุงผลลัพธ์ทางคลินิกในผู้ป่วยที่ใช้ยาวาร์ฟาริน โดยเฉพาะการควบคุมค่า INR และการลดภาวะเลือดออก ซึ่งจะส่งผลต่อคุณภาพชีวิตและความปลอดภัยของผู้ป่วยในระยะยาว 
การศึกษาครั้งนี้มีข้อจำกัดหลายประการที่ต้องพิจารณา ประการแรก การออกแบบแบบก่อน–หลัง โดยไม่มีกลุ่มควบคุม ทำให้ไม่สามารถตัดปัจจัยรบกวนได้อย่างสมบูรณ์ โดยเฉพาะ regression to the mean ซึ่งอาจเกิดขึ้นได้จากเกณฑ์การคัดเข้าที่กำหนดให้ผู้ป่วยมีค่า INR นอกเป้าหมายซ้ำ อย่างไรก็ตาม ข้อมูลย้อนหลัง 3 ปีของโรงพยาบาลแสดงอัตราที่คงที่สูง ซึ่งลดความน่าจะเป็นของการดีขึ้นตามธรรมชาติ ประการที่สอง Hawthorne effect อาจมีส่วนต่อการปรับพฤติกรรม แต่ถือเป็นกลไกที่สอดคล้องกับโปรแกรมการจัดการตนเองที่เน้น self-monitoring ประการที่สาม co-intervention จากการปรับยาโดยแพทย์เป็นปัจจัยที่หลีกเลี่ยงไม่ได้ในบริบทการรักษาจริง การศึกษาในอนาคตควรใช้การออกแบบแบบ randomized controlled trial หรือ quasi-experimental design ที่มีกลุ่มเปรียบเทียบ เพื่อเพิ่มความเที่ยงตรงภายใน
4. ข้อเสนอแนะที่มีต่อโปรแกรม
4.1 ข้อเสนอแนะที่มีต่อโปรแกรมของผู้ป่วยและญาติ
การทบทวนความรู้อย่างต่อเนื่อง ข้อเสนอแนะเรื่องการทบทวนความรู้เมื่อค่า INR ผิดปกติสะท้อนถึงความจำเป็นในการเสริมแรงการเรียนรู้แบบต่อเนื่อง ซึ่งสอดคล้องกับแนวคิด Spaced Repetition Learning ที่แสดงว่าการทบทวนความรู้เป็นระยะช่วยเพิ่มการจดจำและการนำไปปฏิบัติได้ดีกว่าการเรียนรู้ครั้งเดียว(21)
การเรียนรู้แบบกลุ่ม (Peer Learning) การจัดกิจกรรมกลุ่มเพื่อแลกเปลี่ยนเรียนรู้เป็นกลยุทธ์ที่มีประสิทธิภาพ เนื่องจากผู้ป่วยสามารถเรียนรู้จากประสบการณ์ของกันและกัน ซึ่งช่วยลดความวิตกกังวลและเพิ่มความมั่นใจในการจัดการตนเอง(22)
     การส่งเสริมการดูแลแบบครอบครัว การฝึกอบรมผู้ดูแลและสมาชิกครอบครัวมีความสำคัญ โดยเฉพาะในผู้สูงอายุที่อาจมีข้อจำกัดในการจดจำหรือปฏิบัติตาม Social Support Theory แสดงว่าการสนับสนุนจากครอบครัวส่งผลบวกต่อผลลัพธ์ทางสุขภาพ (23)
4.2 ข้อเสนอแนะที่มีต่อโปรแกรมของพยาบาลผู้ป่วยนอกและทีมสหวิชาชีพ
การพัฒนาเครื่องมือมาตรฐาน การพัฒนาคู่มือและแนวทางปฏิบัติที่เป็นมาตรฐานเป็นสิ่งจำเป็นเพื่อให้การดูแลมีความสม่ำเสมอและมีคุณภาพ ซึ่งสอดคล้องกับหลักการ Evidence-Based Practice ที่เน้นการใช้แนวทางที่มีหลักฐานทางวิทยาศาสตร์รองรับ
               การใช้สื่อการสอนที่เข้าใจง่าย การพัฒนาคู่มือและภาพถ่ายที่แสดงอาการแทรกซ้อนอย่างชัดเจนตอบสนองต่อความต้องการของผู้ป่วยที่มีระดับการศึกษาแตกต่างกัน โดยเฉพาะกลุ่มที่มีการศึกษาระดับประถม (56.7%) ซึ่งจำเป็นต้องใช้สื่อที่เข้าใจง่าย(24)
    การปรับเปลี่ยนวิธีการสื่อสารข้อเสนอแนะเรื่องการใช้คำว่า "ทำไม" และ "อย่างไร" แทน "ต้องไม่" สะท้อนถึงหลักการสื่อสารเชิงบวก (Positive Communication) ที่ช่วยลดความต้านทานและเพิ่มแรงจูงใจในการปฏิบัติตาม(25)
   การใช้เทคโนโลยีสนับสนุน การพัฒนากลุ่มไลน์เพื่อติดตามผู้ป่วยกลุ่มเสี่ยงสูงเป็นการประยุกต์ใช้เทคโนโลยีดิจิทัลในการดูแลสุขภาพ ซึ่งมีหลักฐานแสดงประสิทธิภาพในการเพิ่มการเข้าถึงบริการและปรับปรุงผลลัพธ์ทางสุขภาพ(26)
	
สรุป
โปรแกรมการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ ช่วยให้ผู้ป่วยมีความรู้เพิ่มขึ้นและมีพฤติกรรมการรับประทานอาหารที่ดีขึ้น ส่งผลให้ระดับ INR ที่อยู่ในระดับปกติเพิ่มมากขึ้นและลดภาวะเลือดออกผิดปกติได้ 

ข้อยุติและการนำไปใช้
            จากการศึกษาวิจัยพบว่า โปรแกรมการจัดการความรู้ของตนเองต่อการลดภาวะแทรกซ้อนในผู้ป่วยที่ได้รับยาวาร์ฟาริน งานพยาบาลผู้ป่วยนอก โรงพยาบาลสมเด็จพระยุพราชเด่นชัย จังหวัดแพร่ ช่วยให้ผู้ป่วยมีความรู้เพิ่มขึ้นและมีพฤติกรรมการรับประทานอาหารที่ดีขึ้น ส่งผลให้ระดับ INR ที่อยู่ในระดับปกติเพิ่มมากขึ้นและลดภาวะเลือดออกผิดปกติได้ ดังนั้นจึงเห็นสมควรนำมาใช้ในหน่วยงาน โดยเน้นการทบทวนความรู้อย่างต่อเนื่องเมื่อค่า INR ผิดปกติ จัดกิจกรรมกลุ่มแลกเปลี่ยนเรียนรู้ และฝึกอบรมผู้ดูแลครอบครัว สำหรับทีมสุขภาพควรพัฒนาคู่มือมาตรฐาน สร้างสื่อการสอนที่เข้าใจง่าย เปลี่ยนวิธีการสื่อสารจากการห้ามเป็นการอธิบายเหตุผล และใช้เทคโนโลยีเช่นกลุ่มไลน์เพื่อติดตามผู้ป่วยกลุ่มเสี่ยงสูง ซึ่งจะช่วยเพิ่มประสิทธิภาพการควบคุมค่า INR และลดภาวะแทรกซ้อนได้อย่างมีนัยสำคัญ 

